b'\n_START_ARTICLE_\nLoreta Anilionyt\xc4\x97\n_START_SECTION_\nBiografija\n_START_PARAGRAPH_\nGim\xc4\x97 Kaune. Mok\xc4\x97si Kauno 4-oje vidurin\xc4\x97je mokykloje, v\xc4\x97liau\xc2\xa0\xe2\x80\x93 Vilniaus 41-oje vidurin\xc4\x97je mokykloje. Vilniaus universiteto Filologijos fakultete baig\xc4\x97 lietuvi\xc5\xb3 kalbos ir literat\xc5\xabros studijas. VU Filosofijos katedroje baig\xc4\x97 doktorant\xc5\xabr\xc4\x85. 1991\xc2\xa0m. apgyn\xc4\x97 humanitarini\xc5\xb3 moksl\xc5\xb3 daktaro disertacij\xc4\x85 \xe2\x80\x9eVertybi\xc5\xb3 problema formaliojoje ir materialin\xc4\x97je etikoje\xe2\x80\x9c (Immanuelio Kanto ir Maxo Schelerio etini\xc5\xb3 koncepcij\xc5\xb3 analiz\xc4\x97)._NEWLINE_Studijuodama dirbo Lietuvi\xc5\xb3 literat\xc5\xabros ir tautosakos institute tautosakos skyriuje, baigusi universitet\xc4\x85 dirbo Lietuvos filosofijos, sociologijos ir teis\xc4\x97s institute (dab. Lietuvos kult\xc5\xabros tyrim\xc5\xb3 institute), Etikos skyriuje, v\xc4\x97liau\xc2\xa0\xe2\x80\x93 Lietuvos filosofijos istorijos skyriuje vyr. moksline darbuotoja. Dirbo Lietuvos edukologijos universiteto Etikos katedros docente, d\xc4\x97st\xc4\x97 etik\xc4\x85 bei filosofijos istorij\xc4\x85. Buvo Lietuvos edukologijos universiteto Ugdymo _NEWLINE_moksl\xc5\xb3 fakulteto Mokslo Tarybos nar\xc4\x97, Etikos katedros ved\xc4\x97ja.Vytauto Did\xc5\xbeiojo universiteto \xc5\xa0vietimo akademijos docent\xc4\x97.\n_START_SECTION_\nVeikla\n_START_PARAGRAPH_\nPaskelb\xc4\x97 straipsni\xc5\xb3 etikos, filosofijos istorijos klausimais, i\xc5\xa1vert\xc4\x97 filosofini\xc5\xb3, menotyros, psichologini\xc5\xb3 knyg\xc5\xb3, vert\xc4\x97 ir adaptavo etikos vadov\xc4\x97lius vidurin\xc4\x97ms mokykloms. Para\xc5\xa1\xc4\x97 eseistini\xc5\xb3 straipsni\xc5\xb3 \xc5\xbeurnalui \xe2\x80\x9eLilit\xe2\x80\x9c, \xc4\x97jusiame 2006\xe2\x80\x932008 metais.\n_START_SECTION_\nRomanas "O kas po to?"\n_START_PARAGRAPH_\nFilosofiniame eseistiniame  romane \xe2\x80\x9eO kas po to?\xe2\x80\x9c (2006) dviej\xc5\xb3 pagrindini\xc5\xb3 heroj\xc5\xb3 - auk\xc5\xa1t\xc4\x85ja kult\xc5\xabra nusivylusios filosof\xc4\x97s ir \xc5\xbeymaus Lietuvos popmuzikos atlik\xc4\x97jo (prototipas  dainininkas Edmundas Ku\xc4\x8dinskas, autor\xc4\x97 neneigia ir filosofin\xc4\x97s linijos autobiografi\xc5\xa1kumo ) susid\xc5\xabrimas  abiem  tampa akistata su savimi, lemia esmini\xc5\xb3 gyvenimo vertybi\xc5\xb3 perkainojim\xc4\x85. Autor\xc4\x97 romane teigia, kad Lietuvos kult\xc5\xabra yra u\xc5\xbedara asmenyb\xc4\x97ms ir talentams, nes ma\xc5\xbeos valstyb\xc4\x97s savisaugos instinktas ver\xc4\x8dia j\xc4\x85 orientuotis \xc4\xaf profesionalias vidutinybes, standartus ir mies\xc4\x8dioni\xc5\xa1ko gyvenimo normas. _NEWLINE_Romanui b\xc5\xabdingos atviros erotin\xc4\x97s scenos, filosofijos istorija besiremiantys eseistiniai samprotavimai apie \xc5\xbemogaus prigimt\xc4\xaf ir socialin\xc4\x97 kritika. Loreta Anilionyt\xc4\x97 i\xc5\xa1siskiria i\xc5\xa1 kit\xc5\xb3 lietuvi\xc5\xb3 ra\xc5\xa1ytoj\xc5\xb3  ironi\xc5\xa1ku, provokatyviu stiliumi. Pasirod\xc5\xbeius romanui, jo prototipas dainininkas Edmundas Ku\xc4\x8dinskas  band\xc4\x97 i\xc5\xa1varyti i\xc5\xa1 savo koncerto Palangoje romano autor\xc4\x99 su tuo metu ma\xc5\xbeamete jos dukra ir spaudoje grubiai atsiliep\xc4\x97 apie atviras erotines romano scenas ir skatinim\xc4\x85 keisti gyvenimo b\xc5\xabd\xc4\x85. Ta\xc4\x8diau po keleri\xc5\xb3 met\xc5\xb3 Edmundas Ku\xc4\x8dinskas i\xc5\xa1siskyr\xc4\x97 su \xc5\xbemona ir pripa\xc5\xbeino savo priklausomyb\xc4\x99 nuo moter\xc5\xb3._NEWLINE_Romanas \xe2\x80\x9eO kas po to?\xe2\x80\x9c apdovanotas \xc5\xbeurnalo \xe2\x80\x9ePravda\xe2\x80\x9c 2006 met\xc5\xb3 \xe2\x80\x9eMet\xc5\xb3 debiuto\xe2\x80\x9c premija, \xc5\xbeurnalo \xe2\x80\x9eCosmopolitan\xe2\x80\x9c 2006 met\xc5\xb3 \xe2\x80\x9eMet\xc5\xb3 atradimo\xe2\x80\x9c premija.'